
1 INTRODUCCION DI GRAMATICA 
Gramatica ta studia e structura di cada lenga. Por agrupa palabra segun forma, funcion y 
nificacion y, ademas, ta existi regla pa combina palabra y pa forma frase cu tin relacion 


cu otro. 


2 TEMPO 

E Tempo den Papiamento ta dividi den 3 parti: 
= Presente 

= Pasado 


" Futuro 


ta uza un accion na momento di papia Janchi ta come mainta. 
un accion cu 
Bencho a bende 
pasado perfecto ; 
fin cu a tuma 


luga den pasado 





tabata/ - Mi primo 
tawata l un accion cu tabata/tawata sinta 
pasado imperfecto tabata tumando den veranda 


luga den pasado 





un accion cu ta 









tuma luga 
despues di e 


Futuro perfecto momento di 
papia 
ta uza 
b: Si mi 


tabata sinti 


un accion cu lo a 
. bon, lo nos 
Futuro imperfecto tuma luga den " 
a sali 
futuro 


keiro. 


Nos lo keiro 
diadomingo 






3 SUSTANTIVO 
Sustantivo ta un palabra cu ta indica hende, bestia, mata, cos, material y concepto. 
Ehempel: E Chines ta bende cuminda. (hende) 

Un carne ta cana den cura. (bestia) 

E cayena ta bunita. (mata) 

Mi a perde mi pen. (cos) 

Avion ta traha di aluminio. (material) 


Amor ta algo bunita. (concepto) 


Ta parti sustantivo den tres: 
- — Sustantivo abstracto 
- — Sustantivo concreto 


- . Sustantivo generico 


3.1 Sustantivo abstracto 
Sustantivo abstracto ta un palabra cu ta indica un concepto y no ta posibel pa mishi y 
mira cu ne, manera: tempo, relacion, cantidad, sentimento. 


Ehempel: Odio ta algo negativo. 


3.2 Sustantivo concreto 


Sustantivo concreto ta parti den: nomber di obheto, nomber colectivo y nomber di 


materia. 

- . Nomber di obheto: Su cashi ta hopi chikito. 
- . Nomber colectivo: E no ta gusta fruta. 

- . Nomber di materia: Awa ta carisimo. 


3.3 Sustantivo generico 
Sustantivo generico ta un palabra cu ta referi na ful e genero cu e sustantivo ta indica. 
Ehempel: Cacho ta miho amigo di hende. 


4 ADHETIVO 

Adhetivo ta un palabra cu ta bisa algo di un sustantivo. Generalmente un adhetivo ta 
para tras di un sustantivo. 

Ehempel: Un pelicula largo. 

E palabra “pelicula” ta un sustantivo, pasobra “pelicula” ta indica cos y e palabra "largo" 


ta adhetivo, pasobra “largo” ta bisa con e pelicula ta. 


4.1 E adhetivonan malo, grandi y santo 

e Eadhetivo malo ta aparece semper patras di un sustantivo y tin un nificacion. 
Ehempel: Un homber malo. (cu tin un malesa) 

Si e adhetivo ta para dilanti di e sustantivo, e ta perde e “o” y e tin otro nificacion. 
Ehempel: Un mal homber. (cu por haci otro hende daño) 


e Eadhetivo grandi ta perde e ultimo silaba ora cu e ta para dilanti di sustantivo y e ta 
cambia di nificacion. 


Ehempel: Un gran homber. (di fama) 


e E adhetivo santo dilanti di un sustantivo cu ta denota un persona masculino cu 
nomber, ta perde e ultimo silaba "to" y ta bira "san". Esaki no ta conta pa nomber 
geografico (Santo Domingo). 


Ehempel: San Pedro 


e Ta denota un persona femenino cu nomber, “santo” ta bira “santa”. 


Ehempel: Santa Ana 


e Den otro caso e adhetivo "santo" ta keda mescos y ta aparece patras di e 
sustantivo. 


Ehempel: Un hende santo 


5 ADVERBIO 
Adverbio ta un palabra cu ta bisa algo di verbo, adhetivo, numeral, otro adverbio of di un 


frase completo. 


Ehempel: 

-  Ecuratabontraha. (verbo: traha) 

- Amanta ta basta malo. (adhetivo: malo) 

- A Mirla tin un casi mil florin. (numeral: mil) 

- Solamente mainta e ta bebe te. (otro adverbio: mainta) 


-  Lastimamente e no a logra yega na tempo. (un frase completo: e no a logra 
yega na tempo) 

Tin diferente sorto di adverbio, manera: adverbio di tempo, adverbio di luga, adverbio di 

cantidad, adverbio di modo, adverbio di duda, adverbio di afirmacion y adverbio di 


negacion. 


5.1 Adverbio di luga 
Adverbio di luga ta indica un luga. 


Ehempel: ariba, aya, cerca, dilanti, patras, pafo, aden, abou, aki. 
- Aki su ruman mayo fa biba. 


- Su cas ta keda hopi leu. 


5.2 Adverbio di tempo 

Adverbio di tempo ta indica e tempo cu e accion ta tuma luga. 

Ehempel: awo, ayeramerdia, mañan, nunca, trempan, mainta, ainda, awe, prome. 
- Ainda e no tin fin di yega. 


- Awe e ta sali pa Corsou. 


5.3 Adverbio di cantidad 

Adverbio di cantidad ta expresa cantidad. 

Ehempel: demasiado, hopi, mas, menos, poco, basta, nada. 
-  Tinchi tin basta placa den su saco. 


- Amanta ta masha bunita. 


5.4 Adverbio di pregunta 
Ta uza adverbio di pregunta pa haci pregunta. 


Ehempel: dicon, di unda, ki tempo, pakico, unda, con, ki ora. 
- A Cuanto aña bo tin? 


-  Naunda bo a pone e tas? 


5.5 Adverbio di modo 

Adverbio di modo ta indica e manera con algo ta sosode. 
Ehempel: bon, lihe, miho, piyo, poco poco, solamente, apenas. 
- Apenas e tin placa pa cumpra cuminda. 


- E ta core malo. 


5.6 Adverbio di afirmacion 

Adverbio di afirmacion ta expresa un afirmacion. 
Ehempel: claro, polaga, si, sigur, ma ta claro. 

- Ma taclaro cu mi tambe ta bin. 


- Mita sigur cu su ruman tambe ta bai. 


5.7 Adverbio di negacion 

Adverbio di negacion ta palabra di negacion. 
Ehempel: hamas, ni, ningun, no, tampoco. 

- Ni kico bo haci, bo no ta haya placa den bo man. 


- No, mi n' sa. 


5.8 Adverbio di duda 

Adverbio di duda ta expresa duda. 

Ehempel: kisas, podise, por ta, si acaso, talbes. 
-  Kisas e ta bin diasabra. 


- Si acaso bo mire, cumind'e pa mi. 


5.9 Adverbio di grado 

Adverbio di grado ta indica den ki grado e situacion di algo ta. 
Ehempel: masha, hopi, basta, mucho, maximalmente. 

- Na Rusia e temperatura ta extremadamente abou. 


> Su matanan ta masha bunita. 


5.10 Formacion di adverbio cu —mente 
Aki ta sigui e formacionnan di adverbio cu —mente. 
- Palabra cu ta caba cu vocal. 
* Palabra cu ta caba cu vocal cu no ta “a”, ta cambia e vocal pa “a” y ta pone "mente" 
su tras. 
Ehempel: rapido - rapidamente 
fantastico - fantasticamente 
* Tin palabra cu ta mantene su vocal. 
Ehempel: consecuente — consecuentemente 
lastima - lastimamente 
* Tin palabra cu ta mantene su vocal y ta pone "da" prome cu “mente”. 


Ehempel: detaya - detayadamente 


- . Palabra cu ta caba cu consonante. 

* Palabra cu ta caba cu consonante ta pone "mente" su tras. 

Ehempel: principal — principalmente 

* Tin palabra cu ta pone “a” prome cu "mente". 

Ehempel: sigur — siguramente 

*Palabra cu ta caba cu “-bel”, ta cambia esaki pa “ble” y ta pone “mente” su tras. 


Ehempel: agradabel - agradablemente 


5.11  Adverbio cu e mesun forma cu adhetivo 
Hopi adverbio tin mesun forma cu adhetivo, por ehempel: barata, bunita, duro, lihe. 
Ehempel: Un pareha feliz. (adhetivo) 

Nan ta biba feliz.(adverbio) 


Den e prome frase "feliz" ta un adhetivo y den e di dos frase "feliz" ta un adverbio. 


6. GERUNDIO 
Gerundio ta un palabra cu ta enfatisa un accion cu ta tumando luga. 
Ehempel: Cantando e muchanan a drenta bus. 


6.1 Formacion di gerundio 
Ta forma gerundio di e siguiente manera: 
- Di verbo cu ta caba cu “a” ta laga e vocal aki cay afo y ta pone “ando acerca. 
Ehempel: pasa - pas +ando - pasando 
- A Di verbo cu ta caba cu vocal “e” of "i" ta laga e vocal “e” of "i" aki cay afo y ta pone 
“iendo” -acerca. 
Ehempel: come - com + iendo - comiendo 
bisti - bist + iendo  - bistiendo 
- . Verbo cu ta caba cu “ui” ta sigui e regla di diptongo. 


Ehempel: construi — construyendo 





Verbo radical + ando Gerundio 


radical + ¡endo 











pasa pas + ando |pasando 
come com + ¡endo | comiendo 
bisti bist + ¡endo | bistiendo 

















No ta tur verbo tin un forma di gerundio. Ehempel: bedar, bedei, brek, clinchi, kauw, dal, 
di, drey, fango, verf, frei, kier, lapi, mester, mors, por, puy, pupu, rek, respo, scarmay, 
scop, snoei, tin, wak, worry, zorg. 


Pa e grupo di verbo aki nos por uza “bezig + ta + verbo” pa expresa cu e accion ta 
tumando lugar. 
Ehempel: E ta bezig ta wak television. 


E ta bezig ta verf su cas. 


- Tin verbo cu tin un gerundio iregular. 
E verbo “sa” tin como gerundio “sabiendo”. 
Ehempel: sa - sabiendo 


sabi - sabiendo 


6.2 Uzo di gerundio 
- Ta uza gerundio pa enfatisa cu un accion ta tumando luga. 


Ehempel: Tecla no por bini, e ta bañando. 


- Ta uza gerundio como determinante di e suheto. 


Ehempel: E carpinte, sabiendo cu e no por haci e trabou, a purba toch. 


- Ta uza gerundio como nucleo di un frase subordina. 


Ehempel: Pasando eybanda, Nanzi a mira con e mamanan ta yena saco grandi cu 
bonchi. 
7 PLURAL 


Plural ta expresa un cantidad di mas cu un (1). Un sustantivo of un adhetivo ta haya e 
forma plural "nan", ora cu e sustantivo ta representa un cantidad di mas cu un y si e 


sustantivo ta specifica. 


7.1 Specificacion di sustantivo 

Un sustantivo ta specifica ora cu tin "e" (articulo defini) of “mi, bo, su, nos, boso, nan” 
(pronomber posesivo) su dilanti. 

Ehempel: Ana a cumpra e awacatinan. 


Buchi a verf mi bentananan. 


Tambe e sustantivo ta haya e forma "nan" ora cu tin un pronomber demostrativo: "e...aki 
- €...ey - e...aya". 
Ehempel: E blasnan aki ta kibra. 

E copinan ey ta bon. 


E matanan aya ta bunita. 


Ora cu un sustantivo no ta specifica, e no ta haya e forma plural "nan". 
Ehempel: Amanta ta bende pastechi. 


Carchi ta obtenibel na Cas di Cultura. 


Na momento cu un sustantivo tin un palabra cu ta indica un numeral indefini su dilanti, e 
no ta haya e forma plural "nan". 
Ehempel: Hopi studiante a bai Hulanda. 

E cuashi a perde algun cabey. 


E saco ta yen di kiniki. 


7.2 Sustantivo cu ta indica nocion di plural 
Ora tin un sustantivo cu ta indica nocion di plural sigui pa preposicion “di”, e otro 


sustantivo no ta haya forma plural “nan”. 


Ehempel: coleccion di stampia mescla di cancion 
batayon di abogado monton di sushi 
boletin di noticia paki di sigaria 
bonder di paña par di sapato 
bulto di paña programa di actividad 
caha di suafel registro di negoshi 
cantidad di hende rij di hende 
carga di CD seleccion di CD 
carton di sigaria serie di pregunta 
centro di ciego set di stul 
coalicion di partido ciclo di charla 
cuerpo di polis sociedad di ingeniero 
conseho di ministro stapel di buki 


dozijn di webo 


7.3 Plural y sustantivo generico 
Ora tin un sustantivo y kier generalisa esaki, no ta uza forma plural "nan". 


Ehempel: Cascabel ta bestia peligroso. 


Den e ehempel aki cascabel ta conta pa tur cascabel, kemen cu tur cascabel ta bestia 


peligroso. 


7.4 Plural y grupo specifico 
Ta uza forma plural ora ta trata di un grupo specifico. 


Ehempel: Dama y cabayeronan, mi kier a yama boso tur bonbini. 


“Muchanan, boso pasa akibanda.” 


7.5 Plural y pronomber interogativo “cua” 
Ora cu ta trata di sustantivo na plural y cu tin e pronomber interogativo “cua” su dilanti, ta 
uza e forma plural “nan”. 


Ehempel: Cua mesanan? Esakinan. 


7.6 Palabra cu ta reemplasa sustantivo 

Palabra cu ta reemplasa sustantivo na plural, ta haya e forma plural "nan": esunnan, 
esakinan, eseynan, esayanan, kennan, kendenan, cuanan, cualnan. 

Ehempel: E hungadonan, kennan a bai Merca, ta bolbe mañan. 


E mesanan di mi. E di minan. 


TI Nomber y fam na plural 

Nomber y fam por haya e forma plural “nan” su tras. Ora e forma plural “nan” ta para tras 
di un nomber of fam, por interpreta e plural na dos manera. 

Ehempel: Claudianan - *tur hende cu yama Claudia 


- *Claudia y su grupo of team of su amigo, su ruman, etc. 


7.8 Plural y numeral 
Entre articulo defini, pronomber posesivo y e “e” di pronomber demostrativo y sustantivo 
por aparece entre otro: numeral defini, numeral defini + midi, numeral indefini, numeral 
indefini + midi, numeral colectivo, numeral +adhetivo. 
Ehempel: E tres siboyonan aki ta grandi. 

El a cumpra mi tres liber di tomatinan. 

Di e poco stulnan cu mi tin, dos so ta hente. 

El a cumpra e poco liber di tomatinan cu a resta. 

Su dos par di sapatonan mester un polshi. 


Su tres bunita autonan ta bendi caba. 


7.9 Plural y adhetivo 
Ora un adhetivo ta patras di un sustantivo e por haya e forma plural "nan" na luga di e 
sustantivo. Ehempel: E flor bunitanan. 


7.10 Plural y genero 
Ta uza plural "nan" tras di un sustantivo cu ta denota sexo. 
Ehempel: E yiu hombernan. 

E ruman muhenan. 

E pushi machonan. 


E pushi embranan. 


7.11 Plural y composicion 
Composicion ta un combinacion di dos of mas palabra cu hunto ta forma un palabra 
nobo. Ta pone plural “nan” tras di e prome sustantivo of tras di e ultimo sustantivo di e 
composicion. 
Ehempel: E mashinnan di feita ta bendi caba. 

Pone e mesa di palonan un banda. 


Ban corta e mat'i hubadanan. 


8 PREPOSICION 

Preposicion ta palabra manera: cu, den, di, riba, pa, banda di, tras di, rond di, transcurso 
di, di parti di, etc. 

Tin tres diferente sorto di preposicion: 

- A Preposicion simpel 

-  Preposicion componi 


- . Expresion preposicional 


8.1 Preposicion simpel 
Preposicion simpel ta consisti di un solo palabra. Por ehempel: cerca, contra, cu, den, di, 


entre, na, pa, riba y te. 


8.2 Preposicion componi 
Preposicion componi ta consisti di dos of mas palabra. Por ehempel: banda di, bou di, 
cerca di, dilanti di, dor di, for di den, meimei di, pabou di, pafo di, panort di, pariba di, 


pasuit di, patras di, rond di y tras di. 


8.3 Expresion preposicional 

Expresion preposicional ta consisti di mas cu dos palabra. E ta un expresion forma 
semper pa un preposicion sigui pa un sustantivo y despues pa un otro preposicion. Por 
ehempel: a causa di, a peticion di, bou di direccion, cu cooperacion di, cu poder di, den 
transcurso di, di parti di, en pugna cu, for di boca di, na comienso di, na nomber di, pa 


cortesia di, pa medio di, pa motibo di y pa via di. 


8.4 Uzo di “riba” y “ariba” 
E preposicion “riba” ta denota un relacion di espacio y un relacion di modo. 


e Relacion di espacio 
E relacion aki ta denota: a) contacto cu ... (b) no tin contacto cu superficie 
(c) relacion di espacio cu direccion (d) uzo abstracto/figurativo. 
Ehempel a) E mucha ta trapa riba e saco. 
b) E piedra a pasa riba su cabes. 
C) E pitcher a bula riba e bala. 


d) Mi tin e palabra riba mi punti lenga. 


e Relacion di modo 
E relacion aki ta denota: a) e forma cu e accion ta keda expresa (b) preposicion fiho. 
Ehempel a) E mucha (a cana riba su tenchi. 


b) E ta elabora riba su trabou di scol. 


E palabra "ariba" ta indica direccion. 
Ehempel: Wak ariba! 


E ta un piso mas ariba. 


8.5 Uzo di preposicion “cu” 
E preposicion aki ta indica relacion di compania, caracteristica, modo, circunstancia, 


medio of e por ta un preposicion fiho. 


e Relacion di compania 

E ta un relacion basico y mas frecuente cu e preposicion. 
Ehempel: El a bay Playa cu su mama. 

e Caracteristica 

Tambe por uza "cu" pa indica un caracterisica. 

Ehempel: Un mucha muhe cu hopi carisma. 


e Modo 
Ta uza “cu” pa indica modo. 


Ehempel: Mira cu ki atencion e ta wak television. 


e Circunstancia 
Por uza “cu” pa indica un circunstancia den cua algo ta sosode. 


Ehempel: Cu barica bashi bo no por traha. 


e Medio 
Por uza “cu” pa indica un medio of instrumento pa haci algo. 


Ehempel: Traha e test cu pen y no cu potlood. 


e  Preposicion fiho 

Ta uza preposicion fiho cu cierto verbo of expresion. 

Ehempel: pleita cu, core cu, baha cu, pusta cu, pompa cu, cuminsa, cu, caba cu, 
cuadra cu, hari cu, sofia cu, tene cuenta cu, tene compasion cu, 


tene pasenshi cu, ta contento cu, ta satisfecho cu, etc. 


8.6 Uzo di preposicion "cerca" 
Preposicion "cerca" por denota a) un relacion di espacio of b) un caracteristica. 


e Relacion di espacio 
Den e relacion aki "cerca" ta indica un luga specifico den espacio. 
Ehempel: Anchi ta gusta come cerca su tanta. 


Cu verbo di movecion "cerca" ta denota un destinacion specifico den espacio. 


Ehempel: Mi a bisa Ana pa pasa cerca mi mañan atardi. 


e Caracteristica 
E preposicion "cerca" tambe ta indica un fenomeno of caracteristica propio di un persona 
of grupo di persona. 


Ehempel: Cerca Salvador Dali elementonan di surrealismo ta na abundancia. 


8.7 Uzo di preposicion “contra” 

E preposicion “contra” ta denota a) un relacion di espacio of b) un relacion di oposicion. 
e Relacion di espacio 

Den e relacion aki e preposicion “contra” ta indica contacto entre dos entidad di e 
relacion preposicional. 

Ehempel: Buchi a dal su pia contra e piedra. 


e Relacion di oposicion 


Ehempel: Tin hende ta contra cierto reglanan nobo. 


Den e relacion aki “contra” por tin uzo figurativo. 


Ehempel: Mi a laga mi yiu sali contra mi boluntad. 


9 NUMERAL 
Un numeral ta un palabra cu ta indica un cantidad exacto of no exacto. 
Ehempel: E tin tres mata di mango. 

Tin algun mucha bou pal'i kwihi. 

El a cumpra un dozijn di webo. 

E lo ta e ultimo biaha cu lo mi haci pa Africa. 


Esaki ta e di cuatro biaha pa Argentina. 


Ta parti numeral den: 
- numeral cardinal 
- numeral ordinal 
- fraccion 

-  multipel 


- sustantivo colectivo 


Ta clasifica numeral den dos subcategoria: 
- defini 


- indefini 


Ehempel: 




















Numeral defini Indefini 

Cardinal Dos, cinco, ocho, Diferente, hopi, tur, 
trinticuatro, nuebe mil varios 

Ordinal di tres, di shete, di nuebe multipel, di tanto, 

tantisimo 

Fraccion 2/5 dos di cinco parti 
2 2/3 dos y dos di tres parti 

Multipel enkel, dobel, tripel Multipel 

Sustantivo dozijn, lustro, par, decada 

colectivo 

















9.1 Numeral cardinal 
Numeral cardinal cu ta defini ta cuminsa di cifra un (1) te infinito. 


Ehempel: Tin cuatro kiniki den e saco. 


Atencion: 
Ta uza cifra Romano pa indica number di capitulo, papa, rey, etc. 
Ehempel: Papa Benedicto XVI (diesseis) 


Numeral cardinal cu ta indefini ta indica e cantidad, manera: varios, tiki, tur, etc. 


Ehempel: Algun di nan ta traha diadomingo. 


9.2 Numeral ordinal 

Numeral ordinal ta indica orden di grado y secuencia defini, manera: prome, di dos, di 
tres,etc. 

Ehempel: Awo ta di dos biaha cu e ta keda sinta. 


Numeral ordinal indefini ta un numeral cu ta indica orden di grado y secuencia cu no ta 
defini, manera: memey, ultimo, di tanto, etc. 


Ehempel: Pa di tanto biaha mi ta bisa bo cu mi no ta bay. 


9.3 Fraccion 
Fraccion ta un numeral cu ta indica parti di un totalidad. 
Ehempel: % mita, mei 


Mita dia so e ta traha. 


Mas ehempel: 1/3 un di tres parti 
un tercera parti 
^ un cuart 
un cuarto 
2/5 dos di cinco parti 
dos cinco parti (den caso di midi) 


0,6 cero punto seis 


9.4 Numeral multipel 
Numeral multipel ta expresa cuanto biaha tin multiplicacion, manera: duplo, tripel, etc. 
Ehempel: E ruta aki ta dobel largo compara cu esun otro. 


9.5 Numeral sustantivo colectivo 
Numeral colectivo ta indica un cantidad exacto den palabra, manera: gros, decada, 
centenares, decenas, par, lustro, dozijn, kinsena. 


Ehempel: Tur kinsena e ta cobra. (cada dos siman) 


10 APELATIVO 


Apelativo=>ta un palabra cu generalmente nos ta pone dilanti di nomber di un persona. 


Ehempel: Mo Niki Papa Didi Don Jorge Chi Tony Shon Coco 
Shi Maria Tanta Nache Mama Miki Shon Carolina Shi Cachi 


11 COMPARACION 


Grado di Comparacion 


Grado positivo 


ta un adhetivo cu no ta 
haya ningun palabra cu 
ta cambia su nificacion 
su dilanti y e forma 

basico ta keda mescos. 


Ehempel: 
E parad' carnival ta 
bunita. 


E homber ta bieu. 


Grado comparativo 


ta consisti di 
comparacion di 
superioridad (mas), 
comparacion di 
inferioridad (menos) y 
comparacion di 
igualdad (mes). 


Ehempel: 

E parada di e aña aki ta mes 
bunita cu esun di aña pasa. 
(igualdad) 


E parada di e aña aki ta 
menos bunita cu esun di aña 
pasa. (inferioridad) 


E parada di e aña aki ta mas 
bunita cu esun di aña pasa. 
(superioridad) 


Grado superlativo 


ta duna e calidad di 
mas halto den un 
comparacion. 


Ehempel: 

E parada di e aña aki ta 
esun di mas bunita cu 
mi a yega di mira. 





